el el el el el el el el el el el el el el el el el el el el el el el el el el el el el el fr el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el en el el el el el el el el el en en en en en en en en el en en en en en el zh el el el el el el el el el el el el el el el el el el el el el el el el el el el el en el el el el el el el el el fr el el el el el el el el el el el el el el el el el el en en en en el en en en en el el el el el el el el el el el el el el el el el el el el el el el el el el el el el el el el el el el el el el el el el el en en el fr en sv en el sv en de de eo ca en fr en en fr en fr fr el sv en en fr eo sv en fr en fr ja en en en eo ca en ja en fr ja en fr fr fr da en de fr ja sv en fr fr fr ca en es fr fr sv en nb it en ja en fr en el sv en el el en en en el el el el el el el el el en en en en el en en en en el zh el el el el el el el el el el el el el el el el el el el el el el el el el el el el el el el el el el el el el el el el el en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Γυμναστικός Σύλλογος Ηλιούπολης, γνωστός και με τη σύντμηση Γ.Σ.Η., είναι ελληνικό αθλητικό σωματείο που δραστηριοποιείται στην περιοχή της Ηλιούπολη, στο Νομό Αττικής, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1953 και αγωνίζεται με χρώματα το κόκκινο και το μπλε.
Ενεργά τμήματα του Γ.Σ. Ηλιούπολης
Διατηρεί τμήματα ποδοσφαίρου, καλαθοσφαίρισης, πετοσφαίρισης, υδατοσφαίρισης, κολύμβησης, ρυθμικής γυμναστικής, αντισφαίρισης, τζούντο και στίβου για αθλητές και αθλήτριες όλων των ηλικιακών ομάδων.[1]
Οι οπαδοί της Ηλιούπολης είναι οι Rebels9 με ίδρυση το 2003 επίσημα.. Το όνομα με τον αριθμό 9 δεν είναι τυχαία μιας κ το γήπεδο δεν έχει θύρα 9 άλλα έχει πιο βαθύ συμβολισμό.Το 9 προκύπτει από τα 9 γράμματα που έχει η Λέξη της πόλης(ΗΛΙΟΥΠΟΛΗ) και απο της 9 ακτίνες που έχει το σήμα της ομάδος..
3.1.1 Πρόσφατη δραστηριότητα στη Ε.Σ.Κ.Α. (2009-σήμερα)
wikidata (π • σ • ε )
Την αγωνιστική περίοδο 1970-71 η Ηλιούπολη κατέκτησε το Πρωτάθλημα της Β' Κατηγορίας της Ε.Π.Σ. Αθηνών. Για να το πετύχει ο σύλλογος, που είχε τερματίσει την κανονική περίοδο στην κορυφή του Β' Ομίλου, επικράτησε στον τελικό επί του Πρωταθλητή του Α' Ομίλου, Π.Σ. Παλαιού Φαλήρου στα πέναλτι με 10-7 (ο αγώνας και η παράταση έληξαν 1-1).[3]
Το Μάιο του 2009 η ομάδα πανηγύρισε την άνοδό της στη Β' Εθνική Κατηγορία για πρώτη φορά στην 56ετή ιστορία της.[4] Στην κατηγορία αυτή αγωνίστηκε δύο συνεχόμενες αγωνιστικές περιόδους, την περίοδο 2009-10 και 2010-11.
[5] Ως επακόλουθο του Πανελλήνιου σκανδάλου στημένων αγώνων, στην Ηλιούπολη επιβλήθηκε η ποινή του υποβιβασμού στη Football League 2 (Γ' Εθνική), καθώς και πρόστιμο ύψους 300.000 ευρώ. Ήταν η μοναδική ομάδα η οποία τιμωρήθηκε, ενώ ο Γιώργος Τσακογιάννης κλήθηκε να καταβάλλει χρηματικό πρόστιμο.[6] Επίσης του αφαιρέθηκε εφ' όρου ζωής το δικαίωμα να ασκήσει οποιαδήποτε αθλητική δραστηριότητα.[6] Αντίστοιχη ποινή επιβλήθηκε και στο Νίκο Χάλκο, με μικρότερο όμως το πρόστιμο.[6]
Η Ηλιούπολη δεν κατάφερε ακολούθως να εξασφαλίσει πιστοποιητικό συμμετοχής στα επαγγελματικά πρωταθλήματα γνωρίζοντας απευθείας τον υποβιβασμό στην ερασιτεχνική Δ' Εθνική το Σεπτέμβριο του 2011.[7]
Κατά την αγωνιστική περίοδο, 2013-14, ο Γ.Σ. Ηλιούπολης διαγωνίσθηκε στο Πρωτάθλημα της Α' Κατηγορίας Ανδρών της Ε.Π.Σ. Αθηνών.
Έδρα του συλλόγου είναι το Δημοτικό Στάδιο Ηλιούπολης χωρητικότητας 2296 θέσεων.[8]
Το τμήμα το ανέλαβε μία (Επιτροπή ποδοσφαίρου) που απαρτιζόταν από ντόπιους Ηλιουπολίτες που αγαπάνε τον σύλλογο της πόλης τους και κάνουν ότι μπορούν για να κάνει η ομάδα μια αξιοπρεπή πορεία στο πρωτάθλημα.
Το καλοκαίρι του 2018 μια νέα πρωτοβουλία, από μια ομάδα ανθρώπων που αγαπούν παθολογικά την ομάδα, άρχισε να συσπειρώνει γύρω της όλη την πόλη με στόχο τη δημιουργία πάνω σε υγιείς βάσεις του ποδοσφαιρικού Γ.Σ.Η. του αύριο. Το γεγονός αγκαλιάστηκε με ενθουσιασμό και ήδη από τα πρώτα παιχνίδια της σεζόν 2018/19 αυτό φάνηκε με την επιστροφή στο γήπεδο ικανού αριθμού φιλάθλων. Η Ηλιούπολη επανακάμπτει με υπομονή, επιμονή και θέληση για να ακολουθηθεί πιστά ένα μεσοπρόθεσμο πλάνο, το οποίο θα επενδύσει στην δημιουργία ενός ανταγωνιστικού συνόλου που θα αποδίδει καλό ποδόσφαιρο, αναπτύσσοντας παράλληλα τη δυνατότητα στήριξης σε δικά μας παιδιά από τις υποδομές της Ακαδημίας. Φέτος, είναι μια χρονιά στην οποία μπαίνουν οι βάσεις για την επίτευξη αυτού του στόχου, χωρίς ωστόσο να υπάρχει απεμπόληση στη διεκδίκηση της κορυφής και αυτό γιατί έτσι είναι το DNA του Γ.Σ. ΗΛΙΟΥΠΟΛΗΣ από τη στιγμή της γέννησής του…
Το καλοκαίρι του 2018 μια νέα πρωτοβουλία, από μια ομάδα ανθρώπων που αγαπούν παθολογικά την ομάδα, άρχισε να συσπειρώνει γύρω της όλη την πόλη με στόχο τη δημιουργία πάνω σε υγιείς βάσεις του ποδοσφαιρικού Γ.Σ.Η. του αύριο. Το γεγονός αγκαλιάστηκε με ενθουσιασμό και ήδη από τα πρώτα παιχνίδια της σεζόν 2018/19 αυτό φάνηκε με την επιστροφή στο γήπεδο ικανού αριθμού φιλάθλων. Η Ηλιούπολη επανακάμπτει με υπομονή, επιμονή και θέληση για να ακολουθηθεί πιστά ένα μεσοπρόθεσμο πλάνο, το οποίο θα επενδύσει στην δημιουργία ενός ανταγωνιστικού συνόλου που θα αποδίδει καλό ποδόσφαιρο, αναπτύσσοντας παράλληλα τη δυνατότητα στήριξης σε δικά μας παιδιά από τις υποδομές της Ακαδημίας. Φέτος, είναι μια χρονιά στην οποία μπαίνουν οι βάσεις για την επίτευξη αυτού του στόχου, χωρίς ωστόσο να υπάρχει απεμπόληση στη διεκδίκηση της κορυφής και αυτό γιατί έτσι είναι το DNA του Γ.Σ. ΗΛΙΟΥΠΟΛΗΣ από τη στιγμή της γέννησής του.
Δημιουργήθηκε μια νέα ιστοσελίδα για το ποδοσφαιρικό τμήμα (www.gsilioupolifc.gr), ενώ η λειτουργία της ομάδας άρχισε να γίνεται περισσότερο επαγγελματική παρά το γεγονός ότι αγωνίζεται σε μια ερασιτεχνική κατηγορία. Αποτέλεσμα ήταν να επιστρέψουν αρκετοί φίλαθλοι στο γήπεδο και η ομάδα, υπό την διοίκηση της επιτροπής με επικεφαλής τον έφορο του ποδοσφαιρικου τμήματος Αριστείδη Στεφανή να σημειώσει σημαντικές επιτυχίες. Ακόμα, αναβαθμίστηκε και αναδιοργανώθηκε και η Ακαδημία Ποδοσφαίρου του Γ.Σ.Η. με στόχο τα επόμενα χρόνια οι περισσότεροι ποδοσφαιριστές της πρώτης ομάδας να προέρχονται από αυτήν.
Προπονητής: Βαγγέλης Γαλάνης Γενικοί Αρχηγοί: Θεμιστοκλής Καλύβας, Γρηγόρης Ιωσιφέλλης
Διευθυντής Ακαδημίας Ποδοσφαίρου: Γιώργος Κοντογιάννης
Μέλη Δ.Σ. Ποδοσφαίρου: Φώτης Παναγόπουλος, Γιώργος Μπενάς, Γιώργος Γάγγος, Κώστας Σιωτούλης, Γιάννης Βοτίλιας, Αποστόλης Φωτεινός, Γιάννης Γιαννόπουλος, Γιώργος Αντωνόπουλος, Φώτης Θεοδωράκης.
Δημοτικό Κλειστό Γυμναστήριο Ηλιούπολης
Εθνάρχου Μακαρίου & Ηρώς Κωνσταντοπούλου, Τ.Κ. 16341, Ηλιούπολη
1 Πρωτάθλημα Γ΄ Εθνικής
1 Πρωτάθλημα Α΄ Ε.Σ.Κ.Α. (1):
2 Πρωταθλήματα Β΄ Ε.Σ.Κ.Α.
Ο Γ.Σ. Ηλιούπολης δημιούργησε ομάδες καλαθοσφαίρισης για πρώτη φορά το 1973.[2]
Το ανδρικό τμήμα της Ηλιούπολης διαθέτει στην τροπαιοθήκη του ένα Πρωτάθλημα της Α' Κατηγορίας Ανδρών της Ε.Σ.Κ.Α. και συγκεκριμένα της χρονιάς 1988-89.[9]
Την περίοδο 1994-95 κατέκτησε την κορυφή της τελικής βαθμολογίας του Ομίλου του στη Γ' Εθνική Κατηγορία.[10] Σαν αποτέλεσμα εντάχθηκε από το επόμενο φθινόπωρο στο δυναμικό της Β' Εθνικής Κατηγορίας.
Πρόσφατη δραστηριότητα στη Ε.Σ.Κ.Α. (2009-σήμερα)Επεξεργασία
Το τμήμα ανδρών του Γ.Σ.Η. απορρόφησε το καλοκαίρι του 2009 το αντίστοιχο της Ακαδημίας Ηλιούπολης.[2][11]
Την αγωνιστική περίοδο 2009-10 ο σύλλογος της Ηλιούπολης αναδείχθηκε Πρωταθλητής της Β' Κατηγορίας Ανδρών Ε.Σ.Κ.Α.[12] Μετά την επικράτηση της στο Κλειστό του Αγίου Θωμά επί του Α.Ο. Μαρκοπούλου με 93-83 ονομάστηκε και Υπερπρωταθλητής της κατηγορίας, λαμβάνοντας εισιτήριο ανόδου στην Α' Κατηγορία.[13]
Έχοντας λάβει εισιτήριο ανόδου στην Α' Κατηγορία για τη χρονιά 2010-11, η ομάδα αντιμετώπισε 13 αντιπάλους στη διαρκεια της κανονικής περιόδου. Ολοκλήρωσε τις αγωνιστικές της υποχρεώσεις με συγκομιδή 5 νίκες και 21 ήττες, κάτι που είχε σαν συνέπεια την κατάληψη της 12ης θέσης στην τελική βαθμολογία και τον άμεσο υποβιβασμό της.
Έχοντας επιστρέψει στη Β' Κατηγορία, την περίοδο 2011-12 τερμάτισε εκ νεόυ στην πρώτη θέση του βαθμολογικού πίνακα του Ομίλου του,[14][15] κερδίζοντας κατόπιν και τον τίτλο του Υπερπρωταθλητή.[16]
Την αγωνιστική περίοδο 2012-13 στο Πρωτάθλημα της Α' Κατηγορίας συμμετείχαν 14 σύλλογοι σε κοινό Όμιλο. Στη διάρκεια της κανονικής περιόδου η Ηλιούπολη συγκέντρωσε 12 νίκες και 14 ήττες, όσες και ο Τυφώνας Κυψέλης.[17] Στην τελική βαθμολογική κατάταξη βρέθηκε στην 8η θέση, μένοντας εκτός της διαδικασίας των Play-Offs.[17] Προπονητής την περίοδο αυτή ήταν ο Γιάννης Καράμπελας.[17]
Τη χρονιά 2013-14, πάντα στα πλαίσια της ίδιας κατηγορίας, η ομάδα είχε απολογισμό 16 νίκες και 10 ήττες.[18] Ισοβάθμισε με τον Α.Ο. Ζωγράφου απέναντι στον οποίο διεκδίκησε μία θέση στα Play-Offs.[18] Λόγω των μεταξύ τους αποτελεσμάτων η ομάδα του Ζωγράφου κατετάγη στην 5η θέση, ενώ εκείνη της Ηλιούπολης στην 6η θέση, μένοντας ατυχώς εκτός συνέχειας.[18] Στην τεχνική ηγεσία του συλλόγου τη χρονιά αυτή ήταν ο Θάνος Παναγιωτόπουλος.[19]
Την επόμενη περίοδο 2014-15, οπότε και στον πάγκο της ομάδας βρέθηκε ο Ηλίας Φέρτης, η απόδοση της ομάδας κινήθηκε σε χαμηλά επίπεδα.[20] Συγκεκριμένα συγκέντρωσε μόλις 6 νίκες σε 26 παιχνίδια με αποτέλεσμα να καταταγεί στη 13η και προτελευταία θέση.[20] Κατ' επέκταση υποβιβάστηκε στη Β' Κατηγορία Ανδρών.[20]
0 Αντώνης Ασημακόπουλος [2]
0 Γιάννης Τσοπόκης [21]
Κατά την αγωνιστική περίοδο 2015-16, ο Α.Ο. Άρης Πετρούπολης λαμβάνει μέρος στο Πρωτάθλημα της Α' Κατηγορίας Ανδρών της Ένωσης Σωματείων Καλαθοσφαίρισης Αττικής και συγκεκριμένα στον 1ο Όμιλο αυτής. Επίσης συμμετέχει στη διοργάνωση του Κυπέλλου Ανδρών της ίδιας Ένωσης.
Έδρα του συλλόγου είναι το Κλειστό Γυμναστήριο Ηλιούπολης. Πρόεδρος του διοικητικού συμβουλίου και έφορος του τμήματος είναι ο Δημήτρης Ευαγγέλου, ενώ ως γενικός αρχηγός λειτουργεί ο Γρηγόρης Ρούσσος.[8] Από το Μάιο του 2015 καθήκοντα πρώτου προπονητή διατηρεί ο Μάης Κωνσταντινίδης.[22]
Κύριο λήμμα: Γ.Σ. Ηλιούπολης (καλαθοσφαίριση γυναικών)
Το γυναικείο τμήμα καλαθοσφαίρισης μετά την ίδρυσή του αγωνίστηκε στα τοπικά Πρωταθλήματα Αττικής. Η λήξη της αγωνιστικής περιόδου 1993-94 βρήκε τη γυναικεία ομάδα της Ηλιούπολης Πρωταθλήτρια Αττικής, με αποτέλεσμα να ανέλθει στη δεύτερη τη τάξει Εθνική Κατηγορία που ήταν τότε η Β' Εθνική.[9] Τρία χρόνια μετά, το καλοκαίρι του 1997, εντάχθηκε στο δυναμικό της νεοσύστατης Α2 Εθνικής Κατηγορίας. Ακολούθησε μια επταετία εκεί με επιφανέστερες της περιόδους 2000-01 και 2001-02 οπότε και άγγιξε την άνοδο στην κορυφαία Κατηγορία. Με τον υποβιβασμό της ομάδας στα τοπικά πρωταθλήματα το καλοκαίρι του 2004 έκλεισε ένας μεγάλος κύκλος και το τμήμα σταδιακά υπέπεσε σε αδράνεια. Μετά από μία δεκαετία περίπου το γυναικείο τμήμα της Ηλιούπολης λειτούργησε από το μηδέν το 2012. Μετά από σταθερή ανοδική πορεία, κατάφερε να προβιβαστεί εκ νέου στην Α2 Εθνική με την κατάκτηση του Πρωταθλήματος Αττικής την περίοδο 2015-16.[9]
Το γυναικείο τμήμα πετοσφαίρισης της Ηλιούπολης αγωνιζόταν στην Α1 Εθνική Κατηγορία από το 1995 έως το 1999.[2]
Ανήλθε μετά το πέρας της αγωνιστικής περιόδου 2011-12 στην Α2 Εθνική, μέσω ειδικού τουρνουά ανόδου.[23] Την επόμενη χρονιά, 2012-13, κατέλαβε την 5η θέση στην τελική κατάταξη του 1ου Ομίλου, παραμένοντας χωρίς περαιτέρω αγώνες στην κατηγορία.[24]
Κατά την αγωνιστική περίοδο 2013-14, ο Γ.Σ. Ηλιούπολης λαμβάνει μέρος στο Πρωτάθλημα της Α2 Εθνικής Κατηγορίας Γυναικών και συγκεκριμένα στο 2ο Όμιλο. Το Μάρτιο εξασφάλισε βαθμολογικά την άνοδό του στην Α1 Εθνική, επιστρέφοντας εκεί έπειτα από 13 χρόνια.[25]
Την αγωνιστική περίοδο 2016-2017 τερμάτισε στην 6η θέση της Α1 Εθνικής Γυναικών.
Κατά την αγωνιστική περίοδο 2017-2018 παραμένει στην Α1 Εθνική κατηγορία.
Την αγωνιστική περίοδο 2022-2023 θα αγωνίζεται στη Α2 Εθνική κατηγορία γυναικών.
Έδρα της Ηλιούπολης είναι το Α Κλειστό Γυμναστήριο Ηλιούπολης. Πρόεδρος του συλλόγου είναι ο Απόστολος Κωστούλας.[26] Έφορος του τμήματος ο Άνθιμος Μαυροματίδης . Καθήκοντα πρώτου προπονητή κατέχει ο Βασίλης Κατωπόδης. Το ρόστερ του συλλόγου της Ηλιούπολης για την περίοδο 2022-23 συνθέτουν οι παρακάτω αθλήτριες:[27]
Τμήματα υποδομής Την αγωνιστική περίοδο 2013-14, η ομάδα της Ηλιούπολης κατέκτησε το Πρωτάθλημα Νεανίδων της Ε.Σ.ΠΕ.Δ.Α.[28][29]
Α Κλειστό Γυμναστήριο Ηλιούπολης
wikidata (π • σ • ε )
Το volley Ανδρών του Γ.Σ.Η με μακρά ιστορία στο χώρο του αθλήματος αποτελεί αναπόσπαστο κομμάτι του μεγαλύτερου συλλόγου της περιοχής μας, με συμμετοχή όλων των τμημάτων στα πρωταθλήματα Ανδρών – Εφήβων – Παίδων – Παμπαίδων και Μίνι που διοργανώνονται ενώ την σεζόν 2019-2020 δημιουργήθηκε τμήμα ενηλίκων υπό την διοίκηση του βολλευ ανδρών.
Η αγωνιστική χρονιά 2015-2016 αποτέλεσε ορόσημο για την ιστορία του τμήματος δεδομένου ότι αναδιοργανώθηκε και επανασχεδιάστηκε η στρατηγική και η φιλοσοφία του.Αγωνίζεται στην Β Εθνική ανδρών.Έφορος του τμήματος μετά τις εκλογές το 2016 εώς και σήμερα είναι ο Άνθιμος Μαυροματίδης .
Προπονητής των ανδρικών τμημάτων είναι ο Γιάννης Παπαχρήστος . Από το 2007 εως το 2009 ο Γιάννης Παπαχρήστος ανέλαβε καθήκοντα προπονητή στα τμήματα παγκορασίδων του συλλόγου και από το 2010-2012 τα τμήματα ανδρών.Από τον Ιανουάριο 2015 εώς σήμερα παραμένει προπονητής των τμημάτων ανδρών.
Έδρα των αναπτυξιακών τμημάτων του βολλευ ανδρών είναι το κλειστό γήπεδο στο 1ο Γυμνάσιο Ηλιούπολης ( Γρ. Αυξεντίου 2)ενώ έδρα της ανδρικής ομάδας είναι το Α κλειστό Ηλιούπολης επί της οδού Εθνάρχου Μακαρίου 2.
Την αγωνιστική περίοδο 2021-2022 η ομάδα Κ17 κατέκτησε το χάλκινο μετάλλιο στο Final 4
Στο παρελθόν ο σύλλογος διατηρούσε ανδρικό τμήμα χειροσφαίρισης το οποίο κατόρθωσε να ανέλθει στην Α1 Εθνική Κατηγορία.[30] Το 2005 το τμήμα απορροφήθηκε από την Α.Ε.Κ. και έκτοτε παραμένει ανενεργό.[31]
Το τμήμα υδατοσφαίρισης του συλλόγου της Ηλιούπολης δημιουργήθηκε το 2006[32] , με έδρα το Κολυμβητήριο του Δήμου Ηλιούπολης.
Η ανδρική ομάδα μέσα σε μία πενταετία ανέβηκε όλα τα σκαλιά δυναμικότητας των ελληνικών πρωταθλημάτων υδατοσφαίρισης, φτάνοντας στην κορυφαία κατηγορία.
Ειδικότερα, ξεκίνησε την αγωνιστική της πορεία από τη Δ' Εθνική Κατηγορία, ανεβαίνοντας στη Γ' Εθνική από την πρώτη της κιόλας χρονια.[32] Τον Ιούλιο του 2009 εξασφάλισε την άνοδό της στη Β' Εθνική. Το 2010 ολοκλήρωσε αήττητη της αγωνιστικές της υποχρεώσεις και μαζί με το Πρωτάθλημα κέρδισε το δικαίωμα ανόδου στην Α2 Εθνική.[32]
Την αγωνιστική περίοδο 2011-12 προσέθεσε μια ακόμη πρωτιά στη συλλογή της, ανεβαίνοντας για πρώτη φορά στην ιστορία της στην Α1 Εθνική Κατηγορία Ανδρών.[33] Ο πρώτος αγώνας του συλλόγου στην κατηγορία αυτή πραγματοποιήθηκε στο Κολυμβητήριο της Ηλιούπολης στις 10 Νοεμβρίου 2012, ήταν εναντίον της ομάδας του Παλαιού Φαλήρου και έληξε ισόπαλος 9-9.[34] Τη σημαντική αυτή χρονιά, 2012-13, η Ηλιούπολη τερμάτισε στην 11η θέση της κατάταξης της κανονικής περιόδου, γνωρίζοντας άμεσα τον υποβιβασμό στην Α2 Εθνική.[35]
Κατά την αγωνιστική περίοδο, 2015-16, ο Γ.Σ. Ηλιούπολης αγωνίζεται για 2η φορά στη 10χρονη ιστορία του Α1 Εθνική Κατηγορία Ανδρών.
Το γυναικείο τμήμα υδατοσφαίρισης του συλλόγου κατά την αγωνιστική περίοδο 2012-13 συμμετείχε στο Πρωτάθλημα της Β' Εθνικής Κατηγορίας, τερματίζοντας στην 1η θέση του Ομίλου Αττικής (τέρματα 53-5 σε όμιλο 4 ομάδων).[36] Ακολούθως διεκδίκησε την άνοδο στην τελική φάση που διεξήχθη στο Βόλο.[36] Εκεί κατετάγη στην 3η θέση, κάτι που σήμαινε και την παραμονή του τελικά στην κατηγορία.[36]
Κατά την αγωνιστική περίοδο 2015-16, η Γυναικεία ομάδα του Γ.Σ. Ηλιούπολης αγωνίζεται στο Πρωτάθλημα της Β' Εθνικής Κατηγορίας, στο οποίο κατά τις προηγούμενες αθλητικές χρονίες κατακτά την 3η θέση και λαμβάνει το χάλκινο μετάλλιο
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Γ.Σ. Ηλιούπολη βρέθηκε στην 63η θέση (σε σύνολο 321 συλλόγων).[37] Την επόμενη χρονιά σκαρφάλωσε στην 49η θέση (σε σύνολο 299 συλλόγων).[38] Στην αξιολόγηση του 2012 βρέθηκε λίγο ψηλότερα, στην 44η θέση (σε σύνολο 281 συλλόγων).[39] Στην κατάταξη για το έτος 2013 βρέθηκε στην 22η θέση (σε σύνολο 294 συλλόγων).[40]
Οι προπονήσεις πραγματοποιούνται στο Δημοτικό Στάδιο «Χαλικάκι». Πρόεδρος του συλλόγου είναι ο Απόστολος Κωστούλας και έφορος του τμήματος ο Κωνσταντίνος Πιπερίδης.[8]
Ο Γ.Σ. Ηλιούπολης διατηρεί τμήμα τζούντο από το 1999 μέχρι σήμερα.[41] Στην προσπάθεια αυτή πρωτοστάτησε η Κάκια Λυμπέρη, αθλήτρια με συμμετοχές σε πανελλήνια και ευρωπαϊκά πρωταθλήματα, καθώς και Διεθνής Διαιτητής.[42]
Οι αθλητές του τμήματος συμμετέχουν ανελλιπώς από ιδρύσεως του σε όλες τις διοργανώσεις της Ελληνικής Ομοσπονδίας Τζούντο.[41]
Οι προπονήσεις πραγματοποιούνται στο Α' Κλειστό Δημοτικό Γυμναστήριο Ηλιούπολης.[41] Πρόεδρος του συλλόγου είναι ο Απόστολος Κωστούλας και έφορος του τμήματος η Ιωάννα Κόλλια.[8]
Ο σύλλογος διοργανώνει περιοδικά διεθνές τουρνουά ρυθμικής γυμναστικής στο Κλειστό Γυμναστήριο της Ηλιούπολης.[2]
ΟΙ προπονήσεις πραγματοποιούνται στο Α΄ Κλειστό Δημοτικό Γυμναστήριο Ηλιούπολης και στο Β΄ Κλειστό Γυμναστήριο Ηλιούπολης. Πρόεδρος του συλλόγου είναι ο Απόστολος Κωστούλας και έφορος του τμήματος η Θέμις Χαρίτου - Γιακουμέλου.
Το έμβλημα του συλλόγου απεικονίζει έναν ήλιο που ξεπροβάλλει ανάμεσα από δύο βουνά. Ακολουθούν δύο από τις κυριότερες εκδοχές του.
↑ Γ.Σ. Ηλιούπολη[νεκρός σύνδεσμος], επίσημος ιστότοπος.
↑ 2,00 2,01 2,02 2,03 2,04 2,05 2,06 2,07 2,08 2,09 2,10 2,11 2,12 2,13 2,14 2,15 2,16 2,17 «Ο Γυμναστικός Σύλλογος της Ηλιούπολης είναι από τους μεγαλύτερους της χώρας», συνέντευξη του Λεωνίδα Παπαγιαννόπουλου με τον κ. Δημήτρη Ευαγγέλου, πρόεδρο του ερασιτέχνη Γ.Σ.Η.
↑ «Ο πρωταγωνιστές σε φωτογραφίες: Β΄ ΕΠΣΑ 1970-71», ανάρτηση στο ιστολόγιο Epsathinon.blogspot.gr, 22 Απριλίου 2013.
↑ «Γιορτάζει άνοδο στη Β’ Εθνική η Ηλιούπολη», άρθρο στον ιστότοπο της εφημερίδας «Ελευθεροτυπία», 3 Μαΐου 2009.
↑ «Πρόεδρος ΠΑΕ και διεθνής αμυντικός στο σκάνδαλο των στημένων αγώνων», άρθρο στον ιστότοπο της εφημερίδας «Το Βήμα», 23 Ιουνίου 2011.
↑ 6,0 6,1 6,2 «Υποβιβασμός για Ηλιούπολη», άρθρο στον ιστότοπο του NovaΣΠΟΡ FM, 3 Αυγούστου 2011.
↑ «ΕΕΑ: Ο Ηρακλής και άλλες 8 ομάδες στην Δ' Εθνική», άρθρο στον ιστότοπο της εφημερίδας «Το Βήμα», 26 Σεπτεμβρίου 2011.
↑ 8,0 8,1 8,2 8,3 «Ηλιούπολη» Αρχειοθετήθηκε 2014-02-10 στο Wayback Machine., πληροφορίες στον ιστότοπο Erasitexniko-podosfairo.gr.
↑ 9,0 9,1 9,2 «Ιστορία της Ένωσης και Πρωταθλητές Α' Κατηγορίας Ανδρών & Γυναικών», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
↑ «Πρωταθλητές Γ' Εθνικής Κατηγορίας Ανδρών», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Μνημόνιο συνεργασίας υπέγραψαν οι δύο σύλλογοι ΑΚΑΔΗΜΙΑ 2008 - ΓΣΗ», άρθρο στον ιστότοπο Cityofilioupolis.gr, 24 Ιουλίου 2009.
↑ «Μαρκόπουλο και Ηλιούπολη πρωταθλήτριες της Β' ΕΣΚΑ» Αρχειοθετήθηκε 2012-07-19 at Archive.is, άρθρο στον ιστότοπο BasketNet.gr, 28 Μαΐου 2010.
↑ «Υπερπρωταθλήτρια της Β' ΕΣΚΑ η Ηλιούπολη»[νεκρός σύνδεσμος], άρθρο στον ιστότοπο BasketNet.gr, 5 Ιουνίου 2010.
↑ «ΕΣΚΑ 2ος όμ. - 26η αγων.» Αρχειοθετήθηκε 2013-10-10 στο Wayback Machine., άρθρο στον ιστότοπο BasketBlog.gr, 6 Απριλίου 2012.
↑ «ΤΕΛΙΚΗ ΕΠΙΣΗΜΗ ΒΑΘΜΟΛΟΓΙΑ – 26η αγωνιστική Πρωτάθλημα ΕΣΚΑ Β’ Ανδρών – 2ος Όμιλος, 2011-2012» Αρχειοθετήθηκε 2012-04-19 στο Wayback Machine., πληροφορίες στον επίσημο ιστότοπο του Α.Σ. Ολυμπιάς Παπάγου.
↑ «Υπερπρωταθλήτρια η Ηλιούπολη» Αρχειοθετήθηκε 2012-04-27 στο Wayback Machine., άρθρο στον ιστότοπο SuperBasket.gr, 26 Απριλίου 2012.
↑ 17,0 17,1 17,2 «Α’ ΕΣΚΑ – 26η αγωνιστική… Πρωταθλητής ο Σπόρτιγκ και άνοδος στη Γ’ εθνική!», άρθρο στον ιστότοπο InfoBasket.gr, 30 Απριλίου 2013.
↑ 18,0 18,1 18,2 «Α” ΕΣΚΑ – 26η αγωνιστική… Στα πλέι οφ ο Ζωγράφος», άρθρο στον ιστότοπο InfoBasket.gr, 5 Μαΐου 2014.
↑ «Παρελθόν ο Παναγιωτόπουλος από Ηλιούπολη!» Αρχειοθετήθηκε 2014-06-26 στο Wayback Machine., άρθρο στον ιστότοπο Athlisi.com, 18 Μαΐου 2014.
↑ 20,0 20,1 20,2 «Α' ΕΣΚΑ – 26η Αγωνιστική… Νίκη παραμονής για Άρη Πετρούπολης», άρθρο στον ιστότοπο InfoBasket.gr, 4 Μαΐου 2015.
↑ «Ομάδα 2007-08», πληροφορίες στον επίσημο ιστότοπο του Ικάρου Καλλιθέας.
↑ «Με Μάη η Ηλιούπολη»[νεκρός σύνδεσμος], άρθρο στον ιστότοπο Athlisi.com, 19 Μαΐου 2015.
↑ «Στην Α2 γυναικών η Ηλιούπολη» Αρχειοθετήθηκε 2013-09-20 στο Wayback Machine., άρθρο στον επίσημο ιστότοπο της Ελληνικής Ομοσπονδίας Πετοσφαίρισης, 13 Μαΐου 2012.
↑ «Τελική Βαθμολογία Α2 Γυναικών 2012-13 (2ος Όμιλος)» Αρχειοθετήθηκε 2015-03-15 στο Wayback Machine., άρθρο στον επίσημο ιστότοπο της Ελληνικής Ομοσπονδίας Πετοσφαίρισης, 13 Μαΐου 2012.
↑ «Στην Α1 η Ηλιούπολη», άρθρο στον ιστότοπο Contra.gr, 21 Μαρτίου 2014.
↑ Πρόεδρος ο Απόστολος Κωστούλας www.volleyplanet.gr
↑ «Γ.Σ. Ηλιούπολης 2013-14» Αρχειοθετήθηκε 2014-03-08 στο Wayback Machine., πληροφορίες στον ιστότοπο VolleyNews.gr.
↑ «Ο ΓΣ Ηλιούπολης πρωταθλητής στις νεάνιδες της Ε.Σ.ΠΕ.Δ.Α.» Αρχειοθετήθηκε 2014-02-08 στο Wayback Machine., άρθρο στον ιστότοπο SportsHero.gr, 4 Φεβρουαρίου 2014.
↑ «Πρωταθλήτρια η Ηλιούπολη»[νεκρός σύνδεσμος], άρθρο στον ιστότοπο VolleyNews.gr, 2 Φεβρουαρίου 2014.
↑ «Έκπληξη στην Ηλιούπολη», άρθρο στον ιστότοπο του ΣΠΟΡ FM, 16 Μαρτίου 2005.
↑ «Ιστορία» Αρχειοθετήθηκε 2015-09-27 στο Wayback Machine., πληροφορίες στον επίσημο ιστότοπο του τμήματος χειροσφαίρισης της Α.Ε.Κ.
↑ 32,0 32,1 32,2 «Το τμήμα Πόλο του ΓΣΗ», ιστορικό του συλλόγου στον (ανεπίσημο) ιστότοπο Ilioupolo.blogspot.gr.
↑ «Water-Polo Ηλιούπολης Πρωταθλητές της Α2 και Άνοδος στην Α1», άρθρο στον ιστότοπο Ilioupolis.gr, 10 Σεπτεμβρίου 2012.
↑ «Ο πρώτος αγώνας της Ηλιούπολης στην Α1 πόλο», άρθρο στον ιστότοπο Cityofilioupolis.gr, 10 Νοεμβρίου 2012.
↑ «Το απόλυτο ο Ολυμπιακός, υποβιβάστηκε ο ΓΣ Ηλιούπολης» Αρχειοθετήθηκε 2013-05-04 στο Wayback Machine., άρθρο στον ιστότοπο Sport.gr, 22 Απριλίου 2013.
↑ 36,0 36,1 36,2 «Μέλος της ομάδας πόλου του Γ.Σ. Ηλιούπολης η Αναγνώστου», άρθρο στον ιστότοπο EvrytaniaSport.blogspot.gr, 23 Αυγούστου 2013.
↑ «Αξιολόγηση Σωματείων Στίβου 2010» Αρχειοθετήθηκε 2011-08-24 στο Wayback Machine., επίσημος ιστότοπος Σ.Ε.Γ.Α.Σ. (pdf)
↑ «Αξιολόγηση Σωματείων Στίβου 2011»[νεκρός σύνδεσμος], επίσημος ιστότοπος Σ.Ε.Γ.Α.Σ. (pdf)
↑ «Αξιολόγηση Σωματείων Στίβου 2012»[νεκρός σύνδεσμος], επίσημος ιστότοπος Σ.Ε.Γ.Α.Σ. (xls)
↑ «Αξιολόγηση Σωματείων Στίβου 2013»[νεκρός σύνδεσμος], επίσημος ιστότοπος Σ.Ε.Γ.Α.Σ. (xls)
↑ 41,0 41,1 41,2 Γ.Σ. Ηλιούπολη Αρχειοθετήθηκε 2014-02-20 στο Wayback Machine., ο σύλλογος στην επίσημη ιστοσελίδα της Ελληνικής Ομοσπονδίας Τζούντο.
↑ «Γ.Σ. Ηλιούπολης - Τζούντο», πληροφορίες στον επίσημο ιστότοπο του τμήματος τζούντο του συλλόγου.
Γ.Σ. Ηλιούπολη, επίσημος ιστότοπος των τμημάτων καλαθοσφαίρισης.
Γ.Σ. Ηλιούπολη, επίσημος ιστότοπος του τμήματος στίβου.
Γ.Σ. Ηλιούπολη, επίσημος ιστότοπος του τμήματος τζούντο.
Γ.Σ. Ηλιούπολη, ο σύλλογος στην επίσημη ιστοσελίδα της Ελληνικής Ομοσπονδίας Τζούντο.
Γ.Σ. Ηλιούπολη Επίσημη σελίδα του τμήματος Βόλλεϋ Ανδρών - www.ilioupolivolleymen.gr
Γ.Σ. Ηλιούπολη, βίντεο με την απονομή του Πρωταθλήματος Υδατοσφαίρισης της Α2 Εθνικής Ανδρών για το 2012.